Source: http://www.bihon.ro/va-fi-un-prim-examen-serios-in-acest-sezon/2134302
Timestamp: 2019-03-23 09:09:02+00:00

Document:
„Va fi un prim examen serios în acest sezon” - BIHON
„Va fi un prim examen serios în acest sezon”
la	25. octombrie 2018 20:08
CSM Digi țintește două victorii în fața lui Dinamo	- © FOTO: COSTEL DEMIAN
Vicecampioana CSM Digi întâlnește Dinamo, în bazinul propriu, în cadrul etapei a treia a Superligii Naționale.
Meciurile vor avea loc vineri, cu începere de la ora 18:30, respectiv sâmbătă, de la ora 11:30, la Bazinul Olimpic „Ioan Alexandrescu”. Dinamo constituie o primă adversară serioasă pentru echipa noastră în actuala ediție.
„Meciurile cu Dinamo sunt pentru echipa noastră un prim test împotriva unei rivale directe. Dinamo este o formație bună, cu mulți jucători tineri, unii dintre ei trecuți pe la echipa națională”, afirmă antrenorul CSM Digi, Dorin Costrăș. Tehnicianul orădean este însă convins că echipa sa deține prima șansă. „Suntem favoriți, eu cred că noi suntem echipa mai valoroasă. Nu ar trebui să avem probleme, dar va trebui să dovedim acest lucru în apă”, ne-a decarat Dorin Costrăș. Antrenorul afirmă că va roti jucătorii străini din lot, în condițiile în care numai trei ei pot juca într-un meci. În lotul orădenilor nu există indisponibilități, toți jucătorii fiind apți de joc.
Partidele CSM Digi – Dinamo vor fi conduse de arbitrii Mihnea Alexandrescu (Cluj-Napoca) și Brosovszki Attila (Arad).
Cea de-a doua echipă orădeană din Superligă, Crișul, va juca în această etapă în deplasare, cu nou-înființata CSM Târgu Mureș. Meciurile sunt deschise oricărui rezultat.
Taguri: Bazinul Olimpic „Ioan Alexandrescu”, csm digi oradea, dinamo, polo

References: CSM 
 CSM 
 CSM 
 CSM 
 CSM 
 csm